Rota del Pinson

Ła rota del Pinson o del Pison ła xe stà na fiumana che un te el X secoło ła ga canbià el corso de 'ł Àdexe. El Pinzon o Pizon el jera el nome vècio de Badìa. 'Ł ano de 'a tradision el xe el 950, ma no el xe żusto parché saven che inte el 944 stà rota ła ghe jera ża stà..

 Prima 
Quando un te el 589 ghe jera stà ła rota de 'a Cuca, ła tèra che incò ła ciamen el Poéxine ła jera doventà un gran palùo. Inte el IX sècoło i ga scuminzià da novo a vegnerghe a star ła żènte; el Tàrtaro el jera el fiume piasè inportanto e un dei só rami i 'o ciamava ła Filistina; de sora de 'a Filistina i ga tirà su i borghi piasè vèci che po' i xe doventà Łendenara, Vianòva, Rovigo e Viadoxe.

Inte i primi ani del X secoło el marchexe Almerico e 'a só mojer Franca i jera i paroni del Pinzon, el borgo piasè vècio de Badìa; par darghe na sistemadina a 'ł Àdexe i ga fato tirar su d'i àrżeri su na fosa che i Romani i 'a ciamava Chirola e che 'a jera presoché 'a istesa strada che el ga el Àdexe incò. Co i xe stà tirà su i àrżeri novi Almerico e Franca i ga scuminzià a tirar su na badìa a el Pinzon.

 Ła rota 
Ła rota ła riva prima del 944, propi a el Pinzon; 20 000 ètari de tèra inte el Poéxine i xe ndà sotaqua e 'a Filistina 'a xe stà devastà.

 Dopo 
Dopo de 'a rota del Pinzon i abitanti del Poéxine i ga scavà un corso novo a 'ł Àdexe e i ga tirà su i àrżeri indove che ghe jera stà ła Filistina; sto corso i 'o ga ciamà "Àdexe novo" mentre che 'a vècia Chirola i 'a ga tacà ciamar "Àdexe vècio". I abitanti del Pinzon, de 'Endenara e de Rovigo i ga tirà su na bova de 'egno indove che desso ghe xe 'a Bovażechin a Badìa. 'Ł'Àdexe novo (che el coréa indove che deso ghe xe e' Adexeto) el jera piasè grando de 'a Filistina e el Tàrtaro ga tacà 'ndare soło indove che deso ghe xe el Canalbianco e no el xe stà pì bon da scaricar anca inte e' Àdexe novo.

Pasà pochi ani, 'ł Àdexe novo i 'o ga tacà ciamar Àdexe e basta, fin 'te el XVI secoło co i 'o ga tacà ciamar Adexeto. Defati inte el 1438 ghe xe stà n' antra fiumana ciamà ła rota de 'a Malòpera che 'a ga rovinà da novo tuti i laori fati inte el X secoło e el corso de e' Àdexe novo el ga perso sempre piasè aqua fin da doventar el canałeto che el xe incò.

 Note 

 Bibliografia 




Pinson
Categoria:Provincia de Rovigo
Categoria:Pàjine co erori inte łe mape